बदायूं जिले में सोमवार का दिन माँ-बाप के रिश्ते को ही कलंकित कर गया। दुधमुंहे बच्चे की हत्या का आरोप उस माँ पर ही लगा है, जिसे उसने न सिर्फ नौ माह कोख में रखा था, बल्कि पति से अलग रहते हुए अकेले ही पाला था। दुर्भाग्य ही कहा जायेगा कि दो वर्ष बाद पिता के पास आया, तो बेटे की चौबीस घंटे के अंदर हत्या हो गई और माँ हत्या का कलंक लेकर जेल जा रही है। बच्चे के हत्या की गुत्थी उलझी हुई है, पर पुलिस ने पिता की ओर से मुकदमा दर्ज कर माँ को गिरफ्तार कर लिया है। हालाँकि माँ पति पर हत्या का आरोप लगा रही है।